‘নাবালিকার বুকে হাত, পাজামার দড়ি খোলার… ধর্ষণের চেষ্টা নয়’ এলাহাবাদ হাইকোর্টের সিদ্ধান্তে সুপ্রিম স্থগিতাদেশ

নয়াদিল্লি: নাবালিকার বুকে হাত দেওয়া এবং পাজামার দড়ি খোলার ঘটনা ধর্ষণের প্রচেষ্টা নয়। এলাহাবাদ হাইকোর্টের (Allahabad High Court) এমন সিদ্ধান্তে সংবেদনশীলতাহীন মন্তব্যসহ সুপ্রিম স্থগিতাদেশ (Supreme suspension)।

ওই দুই প্রচেষ্টা সহ নাবালিকাকে একটি কালভার্টের দিকে টেনে নিয়ে যাওয়ার প্রচেষ্টা আদৌ ধর্ষণের চেষ্টা (Attempted rape) নয়। বরং বিষয়টি পকসো আইন (Pocso Law) অনুযায়ী তীব্র যৌন নিগ্রহ। অভিমত ছিল হাইকোর্টের।

অত্যন্ত যন্ত্রণাসহ বলতে বাধ্য হচ্ছি যে, ওই রায়ে যে অভিমত দেওয়া হয়েছে, বিশেষত তিনটি পরিচ্ছেদে, সেখানে সংবেদনশীলতার চূড়ান্ত অভাব রয়েছে। অভিমত বিচারপতি বিআর গাভাই ও বিচারপতি এজি মাসির।

আরও পড়ুন: নাগরিকত্ব ছাড়া ভোটাধিকার নয়! ট্রাম্পের ঘোষণায় ফের জল্পনা

মামলা শোনার অব্যবহিত পরেই এমন রায় দেওয়া হয়নি। বরং শুনানি শেষ হওয়ার প্রায় চার মাস পরে হাইকোর্ট ওই রায় দিয়েছে। এর অর্থ, ওই বিচারপতি যথেষ্ট ভেবেচিন্তেই এমন অভিমত দিয়েছেন। কিন্তু আইনের আঙ্গিনায় এমন অভিমত অভূতপূর্ব। যা চূড়ান্তভাবে সংবেদনশীলতাহীন (Extreme lack of sensitivity)

। একই সঙ্গে যেখানে অমানবিক দৃষ্টিভঙ্গির প্রকাশ ঘটেছে। অভিমত সুপ্রিম কোর্টের।

মামলার মূল দুই প্রতিপক্ষ এবং উত্তরপ্রদেশ সরকার ও কেন্দ্রীয় সরকারকে নোটিশ জারি আদালতের। স্বতঃপ্রণোদিতভাবে সুপ্রিম কোর্টের এই মামলায় কেন্দ্রীয় সরকারের সলিসিটর জেনারেল তুষার মেহতা উপস্থিত থেকে এই রায়কে যন্ত্রণাদায়ক বলে মন্তব্য করেছেন।

দেখুন অন্য খবর:

The post ‘নাবালিকার বুকে হাত, পাজামার দড়ি খোলার… ধর্ষণের চেষ্টা নয়’ এলাহাবাদ হাইকোর্টের সিদ্ধান্তে সুপ্রিম স্থগিতাদেশ first appeared on KolkataTV.